О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1288
от 11.09.2019 г.
За безвъзмездно придобиване право на собственост на части от недвижими имоти с проектни идентификатори 44656.41.134 и 44656.41.136 – държавна собственост в полза на Община Перник
На основание чл.21 ал.1 т.8 и ал.2 от ЗМСМА и съгласно чл.8 ал.1, във връзка с чл.34 ал.1 и ал.3 от ЗОС и чл.54 ал.1 и ал.2 от ЗДС
ОБЩИНСКИ СЪВЕТ РЕШИ:
        1.Дава своето съгласие за безвъзмездно придобиване правото на собственост върху имоти държавна собственост в полза на Община Перник, находящи се в с. Люлин, а именно:

- поземлен имот с проектен идентификатор 44656.41.134, с проектна площ 5 419 кв.м., вид територия: земеделска, начин на трайно ползване: пасище, собственици: Държавата;

- поземлен имот с проектен идентификатор 44656.41.136, с проектна площ 597 кв.м., вид територия: земеделска, начин на трайно ползване: пасище, собственици: Държавата.

 или обща площ - 6 016 кв.м, съгласно Скица - проект за изменение на КККР №15-761894/21.08.2019 г., издадена от Служба по геодезия, картография и кадастър – гр. Перник, за реализиране на проект: “Закриване и рекултивация на съществуващо общинско депо за твърди битови отпадъци, местност „Чокладиновец“ (м.„Маркови егреци“), землището на с. Люлин, община Перник. Поземлените имоти, подробно описани по-горе, попадат в терен, изцяло зает от твърди битови отпадъци. Настоящият проект е предназначен за извършване на техническа и биологична рекултивация на сметището на община Перник. Площта предвидена за рекултивация е с нарушена структура и почвено плодородие, в резултат на дългогодишното натрупване на отпадъци. Рекултивацията на сметището има за цел максимално да ограничи неблагоприятното въздействие на натрупаните отпадъци върху околната среда. С предвидените рекултивационни мероприятия на съществуващото сметище ще се осигури: опазване на атмосферния въздух и повърхностните води от замърсяване; защита от проникването на повърхностните води в отпадъчното тяло на депото. При този метод ще се предприемат мерки за отстраняването на старото замърсяване, чрез изгребване и депониране на изгребаните отпадъци на подходящи за целта площадки.  


2. Възлага на Кмета на Община Перник да извърши необходимата процедура по подготовка на документи за придобиването на гореописаните недвижими имоти, находящи се в с. Люлин, община Перник. 

Решението е прието на заседание на Общинския съвет, проведено на 11.09.2019г., Протокол № 13 т.4 от дневния ред и е подпечатано с официалния печат на Общинския съвет.

